《题李山人草堂》
明代·方弘静

岩前宿鸟飞，林外晓光微。
春色惊人早，云山与世违。
泉流采药径，花映钓鱼矶。
借问金门士，谁同萝薜衣。

作者简介：方弘静（1516—1611），明代安徽歙县人，字定之，号采山。嘉靖二十九年进士，天都社创始人之—。授东平知州，迁南京户部郎中，出为四川佥事，累官南京总督粮储户部右侍郎。少时与乡人结诗社，入仕后，汪伯玉方擅时名，倡谼中社，再三招致，不肯往。晚年多所结撰，有《素园存稿》、《千一录》。